title: Διερεύνηση της Κεντρικής Δράσης Του Βελονισμού Στην Κατάθλιψη σε Ασθενείς Με Χρόνια Οσφυαλγία. Συστηματική Ανασκόπηση
title: An investigation of acupuncture Central action on depression symptoms of chronic low back pain patients. A systematic review
titleType: AlternativeTitle
Creators: name: Γκόλια, Φωτεινή
name: Βαρβαντάκης, Δημήτριος
Publisher: name: Πανεπιστήμιο Δυτικής Αττικής
Year: 2022
Subjects: Βελονισμός
Ξηρή βελόνα
Οσφυαλγία
Κατάθλιψη

description: Σύνοψη Εισαγωγή: Η οσφυαλγία αποτελεί ένα από τα συχνότερα προβλήματα και υποστηρίζεται ότι το 50-80% των ενηλίκων θα βιώσουν τουλάχιστον μία φορά στη ζωή τους ένα επεισόδιο πόνου στην οσφυϊκή μοίρα. Η μη ειδικής αιτιολογίας οσφυαλγία αποτελεί το 90% των περιπτώσεων και επηρεάζει σε σημαντικό βαθμό το κοινωνικό, το ψυχολογικό και το συνολικό λειτουργικό επίπεδο προδιαθέτοντας, έτσι, στην εμφάνιση ψυχικών διαταραχών, όπως είναι η κατάθλιψη. Με την πάροδο του χρόνου, το ενδιαφέρον τον ερευνητών στρέφεται ολοένα και περισσότερο στην περαιτέρω διερεύνηση του βελονισμού ως εναλλακτική μέθοδος για την αντιμετώπιση του πόνου . Σκοπός: Σκοπός της συγκεκριμένης συστηματικής ανασκόπησης είναι η διερεύνηση , μέσω τυχαιοποιημένων ερευνητικών μελετών, της επίδρασης διαφόρων βελονιστικών τεχνικών στην κατάθλιψη των ατόμων με χρόνια οσφυαλγία. Στρατηγική αναζήτησης: Πραγματοποιήθηκε αναζήτηση σε τέσσερις βάσεις δεδομένων (PubMed, Pedro, Scopus και ScienceDirect), η οποία ξεκίνησε τον Απρίλιο του 2022. Επιλέχθηκαν άρθρα που ήταν αποκλειστικά στην αγγλική γλώσσα. Κριτήρια επιλογής: Επιλέχθηκαν μόνο Τυχαιοποιημένες Ελεγχόμενες Μελέτες (RCT’s) στις οποίες γινόταν εφαρμογή βελονισμού σε ενήλικες με μη συγκεκριμένης αιτιολογίας χρόνια οσφυαλγία. Η αξιολόγηση πρέπει να περιελάμβανε μετρήσεις για την κατάθλιψη Εξαγωγή δεδομένων: Δύο ανεξάρτητοι μελετητές επιτέλεσαν παράλληλα διαλογή άρθρων και αφού επιλύθηκαν οι διαφωνίες ,κατέληξαν στα άρθρα που τελικά συμπεριλήφθηκαν στην συστηματική ανασκόπηση. Στην συνέχεια, αξιολόγησαν ανεξάρτητα τον κίνδυνο μεροληψίας. Οι διαφωνίες των δύο μελετητών όσον αφορά στην επιλογή των άρθρων και την αξιολόγηση του κινδύνου μεροληψίας επιλύθηκαν μέσω συζήτησης ή με τη συμβολή ενός τρίτου αξιολογητή. Αποτελέσματα-Συζήτηση: Η συγκεκριμένη συστηματική ανασκόπηση περιλαμβάνει 5 μελέτες με συνολικό αριθμό συμμετεχόντων 547,όπου το 64,9% (n=358) των συμμετεχόντων είναι γυναίκες και το 35,1% (n=189) άνδρες. Οι παρεμβάσεις που εντοπίζονται σε αυτές τις μελέτες είναι κυρίως ο σωματοβελονισμός, ο ηλεκτροβελονισμός, ο βελονισμός με laser και ο ωτοβελονισμός. Η αξιολόγηση του κινδύνου μεροληψίας πραγματοποιήθηκε με τη λίστα Downs&amp;Black και της κλίμακας PEDro. Οι περισσότερες μελέτες χαρακτηρίστηκαν (3)«καλές», μια «μέτρια» και μία «εξαιρετική» και στις δυο κλίμακες . Για τον σωματοβελονισμό, τα αποτελέσματα των μελετών ήταν ανάμεικτα, με τις περισσότερες να δείχνουν στατιστικά σημαντική διαφορά για την βελτίωση της κατάθλιψης. Σε σύγκριση με άλλες τεχνικές βελονισμού, όπως ο ηλεκτροβελονισμός, ο σωματοβελονισμός δεν φαίνεται να υπετερεί αλλά βελτιώνουν εξίσου τον πόνο και την κατάθλιψη. Για τις υπόλοιπες τεχνικές βελονισμού, όπως ο βελονισμός με λέιζερ ή ο ωτοβελονισμός τα αποτελέσματα είναι ευνοϊκά. Συμπεράσματα: Ο σωματοβελονισμός και οι υπόλοιπες βελονιστικές μέθοδοι, ακολουθώντας τις προτεινόμενες παραμέτρους σχετικά με τη διάρκεια της θεραπείας, τα χαρακτηριστικά των βελόνων (διάμετρος και μήκος), τους χειρισμούς τους κ.α., φαίνεται ότι βοηθούν στη βελτίωση της κατάθλιψης των ατόμων με χρόνια οσφυαλγία μη ειδικής αιτιολογίας. Ωστόσο, λόγω του πολύ περιορισμένου αριθμού μελετών για να προκύψουν ασφαλέστερα συμπεράσματα προτείνεται να γίνουν περισσότερες έρευνες με αυστηρά μεθοδολογικά κριτήρια για τον σωματοβελονισμό αλλά και τις υπόλοιπες βελονιστικές τεχνικές .